Honningsvåg kirke
**Nordkapp prestegjeld**, inntil 1954 benevnt **Kjelvik prestegjeld**, var et prestegjeld tilhørende Hammerfest prosti. Det omfattet sogn i Nordkapp kommune i Finnmark fylke, og hovedkirken var Honningsvåg kirke. 

Nordkapps kirkesogn er nå en del av Nordkapp kirkelige fellesråd, og underlagt Hammerfest prosti i Nord-Hålogaland bispedømme i Den norske kirke.

Historikk
---------

### Tunes, Stappen og Skarsvåg

I Reformatsen 1589 er det angitt at kirkene i *Tuenesz [och] Stappen betienes aff en prest.* I et håndskrevet avskrift av Reformatsen står det *Oc en Annex heder Skarswiig.* Tunes hovedkirke har trolig sin opprinnelse i siste halvdel av 1400-tallet, mens Stappen annekskirke var etterreformatorisk og Skarsvåg oppført på 1620-tallet. Det omfattet i 1593 fiskeværene Tuenes, Vandfjord, Skarsvaag, Opnen, Helgenes og Kamøy, og forøvrig veksler i disse år grensene mellom Tuenes og tilstøtende prestegjeld. Etter 1620 nevnes ikke Tuenes som eget prestegjeld lenger, og det ser ut til at selve fiskeværet er lagt øde. I 1668 heter det *tilforn begygget, nu aldeles øde.* De øvrige vær ble lagt til Hjelmsøy, senere dels til Ingøy og dels Kjelvik prestegjeld.

### Kjelvik, Opnan og Helneset

I Reformatsen 1589 er det angitt at *Keeluijg, Opnen [och] Hellenesz betienis disze 3 kircker aff en prest.* Kjelvik hovedkirke er trolig fra middelalderen, mens Opnan og Helneset annekskirker var etterreformatoriske. I 1668 var Skarsvåg, Måsøy og Sværholt annekskirker under Kjelvik. I 1717 skriver samemisjonæren Thomas von Westen: *Kjelvigens kirke har Sværholt og Laksefjord under seg, men hvor ubeleilig er allerede fortalt. Derfor formodes ydmygst at det fornødne forslag heretter om kirkens anleggelse på Veidnes og Laksefjordens devolusjon til Kjøllefjord prestegjeld, blir til mange sjelers oppbyggelse approberet*.

### Kjelvik og Nordkapp

I 1719 ble den første Kistrand kirke oppført, og ble lagt som annekskirke til Kjelvik. Ved kgl.res. av 19. juli 1793 ble fastsatt at Kistrand skulle være hovedsognet og Kjelvik annekssogn i Kistrand prestegjeld. Ved kgl.res. av 18. mars 1861 ble Kjelvik annekssogn overført til Måsøy prestegjeld og ved kgl.res. av 16. juni 1911 ble Kjelvik igjen opprettet som selvstendig prestegjeld. Ved kgl.res. av 11. desember 1953 ble navnet på kirkesognet og prestegjeldet Kjelvik endret til *Nordkapp*, gjeldende fra 1. januar 1954.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Nordkapp

Referanser
----------

1. ↑  (no) «Tunes kirkested». *Kulturminnesøk*. Riksantikvaren – Direktoratet for kulturminneforvaltning.
2. 1 2  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-instituFusikkerttt. s. 77-93. ISBN 8270612960.
3. ↑  (no) «Skarsvåg gamle kirkested». *Kulturminnesøk*. Riksantikvaren – Direktoratet for kulturminneforvaltning.
4. 1 2 3  Sollied, P.R. (1901). *Prester, prestegjeld og kirker i Finmarken i det 17de århundrede*. J. Chr. Gundersens bogtrykkeri. s. 21-23.
5. ↑  *Sørvær*. no#: Universitetet. 1980. s. 296,298,300. ISBN 8299062209.
6. ↑  (no) «Kjelvik kirkested». *Kulturminnesøk*. Riksantikvaren – Direktoratet for kulturminneforvaltning.
7. ↑  (no) «Opnan kirkested». *Kulturminnesøk*. Riksantikvaren – Direktoratet for kulturminneforvaltning.
8. ↑  (no) «Helnes kirkested». *Kulturminnesøk*. Riksantikvaren – Direktoratet for kulturminneforvaltning.
9. ↑  *Sørvær*. no#: Universitetet. 1980. s. 289,294,295. ISBN 8299062209.
10. ↑  (no) «Sværholt kirkested». *Kulturminnesøk*. Riksantikvaren – Direktoratet for kulturminneforvaltning.
11. ↑  Barbala, Harald (2003). *Lebesby kirke*. no#: Lebesby menighetsråd. s. 17. ISBN 8230300607.
12. ↑  *Kistrand kirke*. [Menighetsrådet]. 1981. s. 4-7.
13. ↑  Prestegjeld og sogn i Finnmark, arkivverket.no
14. ↑  Nordkapp prestegjeld, lovdata.no
15. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
16. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.